GiliGold/VAD_KnessetCorpus huggingface dataset:
איתן גינזבורג: הדיון בקריאה השנייה יחל היום, והצעת החוק קיבלה כבר פטור מחובת הנחה לפי סעיף 88 לתקנון.
איתן גינזבורג: יושב ראש ועדת החוקה, חוק ומשפט יציג את הצעת החוק, ולאחר מכן יחל הדיון בהנמקת ההסתייגויות.
איתן גינזבורג: לחברי הכנסת שהגישו הסתייגויות תינתן מסגרת זמן של 4 שעות להנמקת ההסתייגויות.
איתן גינזבורג: " גם כאן אנחנו מציעים שלוש הצעות שמיות.
איתן גינזבורג: אם תרצו - - -
מאיר כהן: אתה שוב מסביר את עצמך לא נכון.
מאיר כהן: כשאתה אומר "ארבע שעות", האם זה כולל הצבעות על ההסתייגויות?
איתן גינזבורג: לא, רק דיבור.
איתן גינזבורג: אני מדבר על זמן דיבור במליאה שהוא ארבע שעות למסתייגים ולמבקשי רשות דיבור.
איתן גינזבורג: אם תרצו אפשר להוריד חצי שעה מהחוק הזה ולהוסיף חצי שעה לחוק השני.
איתן גינזבורג: אפשר להגיע לזה גם בהידברות מוקדמת, אם רק היינו יכולים להידבר.
איתן גינזבורג: אני מעלה את זה כאן.
איתן גינזבורג: אני מציע 2/4 אתם רוצים 3/3 זה גם בסדר.
חמד עמאר: בוא ננתק את ארבע השעות - - -
איתן גינזבורג: אתם ביקשתם לראות את התמונה הגדולה.
מאיר כהן: אדוני היושב-ראש, אנחנו לא מגיעים להסכמות, תביא את שתי ההצעות שלך להצבעה ונמשיך.
טלי פלוסקוב: כמה דוברים יש?
איתן גינזבורג: כמה שיהיו.
איתן גינזבורג: אם לא יהיו אז יתקצר הזמן.
טלי פלוסקוב: אני אומרת לכם שזה יהיה הרבה יותר משעתיים.
טלי פלוסקוב: זה יכול לקחת גם ארבע שעות.
טלי פלוסקוב: חבר הכנסת טופורובסקי, בבקשה.
בועז טופורובסקי: אני כל פעם אומר שיש לי דה-ז'ה-וו.
בועז טופורובסקי: אנחנו עושים המון דיונים בוועדה זו וכל פעם אני מזכיר לכם שהדמוקרטיה לא נעלמת באבחה אחת, היא נעלמת שכבה אחרי שכבה, כל פעם עוד ועוד החלטה.
בועז טופורובסקי: עומד לפנינו חוק מאוד בעייתי.
בועז טופורובסקי: אני לוקח בחשבון שלכולם כאן יש כוונות טובות, אבל תסתכלו מלמעלה על מה שקורה כאן, החוק הזה יגרום לכך שכל עוד יש קורונה באוויר לא תהיינה הפגנות במדינת ישראל.
יצחק פינדרוס: איך הגעת לזה?
בועז טופורובסקי: זה מה שהחוק הזה אומר.
בועז טופורובסקי: תהיה הארכה, ועוד הארכה, ועוד הארכה.
בועז טופורובסקי: כשהכריזו על הסגר ראש הממשלה אמר שזה יהיה לתקופת החגים.
איתן גינזבורג: זה רלוונטי לסדרי הדיון?
בועז טופורובסקי: בסוף התברר שיש הסכמה על חוק שמונע הפגנות, ואז הוא אומר שאולי הסגר יהיה עד חנוכה.
בועז טופורובסקי: עכשיו באים עם סעיף 98.
בועז טופורובסקי: השארנו הסתייגויות משמעותיות.
בועז טופורובסקי: 100 שעות דיבור זה עד מוצ"ש, תיאורטית במוצ"ש אפשר להצביע ולמנוע את כל ההפגנות שכולם מפחדים מהם.
בועז טופורובסקי: לא יכול להיות שעל כל דבר נפעיל את סעיף 98.
בועז טופורובסקי: לא מגיעים להסכמות?
בועז טופורובסקי: אני אומר הסעיף הזה נועד לא בשביל שנגיע להסכמות.
בועז טופורובסקי: הכלי שלנו הוא להשאיר את הקואליציה עד מאוחר, אתם צריכים להגיע איתנו להבנות על הקלה בחוקים.
בועז טופורובסקי: אז אל תאשרו הפגנות שבהן אנשים מדביקים, תאשרו הפגנות ברכבים, אבל אתם לא מוכנים לאשר.
בועז טופורובסקי: אני מבקש ממך כאדם שאני יודע שהוא בעד ההפגנות, בוא נעשה תהליך.
בועז טופורובסקי: אם אתה תעמוד על הרגליים האחוריות שלך אנחנו נשיג הישג למען הדמוקרטיה ונמנע את זה.
בועז טופורובסקי: אני מתחנן שנשים לזה סוף.
איתן גינזבורג: אני אשמח לשים לזה סוף, בשביל זה צריך לדבר ולהידבר.
איתן גינזבורג: האם תרצו להשאיר את המצב 2/4 או לקבוע שלוש דקות דיבור לכל מסתייג ומבקש בקשת רשות דיבור בחוק-יסוד: משק המדינה ולהותיר את ארבע השעות על כנן.
איתן גינזבורג: או לעשות שלוש שעות-שלוש שעות.
אוסאמה סעדי: ברגע שאתם משתמשים בסעיף 98 אנחנו לא רוצים להידבר איתכם.
אוסאמה סעדי: תעלה את זה וזהו.
הילה שי וזאן: לא נצא מזה טובים, נצביע וזהו.
איתן גינזבורג: ניסיתי ללכת ברוח של חבר הכנסת שלח.
הילה שי וזאן: אין פה תום לב, לא יעזור.
איתן גינזבורג: חברים, אני רוצה להקריא את סדרי הדיון בקורונה: " 1.
איתן גינזבורג: להצעת החוק הוגשו אלפי הסתייגויות, שרבות מהן הוגשו על ידי מספר חברי כנסת, דבר אשר היה מאפשר למסתייגים לנמק את ההסתייגויות במליאה במשך למעלה מ־100 שעות (חלק מההסתייגויות הן חלופיות, דבר אשר אינו מעניק זמן דיבור נוסף).
איתן גינזבורג: הוגשו לסעיף בהצעת החוק הסתייגויות, וקבע יושב ראש הישיבה שהן במהותן הצעות שונות לתיקון פרט או מרכיב מסוים שבסעיף, ובכלל זה שיעורים, כמויות, אחוזים, תאריכים, שמות, תיקוני לשון ותחביר וכיוצא באלה (להלן - סדרת הסתייגויות), יחולו, בעת הקריאה השנייה, הוראות אלה:
איתן גינזבורג: (ב) (1) קיבלה סדרת הסתייגויות רוב של המצביעים בהצבעה, יעמיד היושב ראש להצבעה את ההסתייגויות הכלולות באותה סדרת הסתייגויות, אחת אחת.
איתן גינזבורג: (2) לא קיבלה סדרת הסתייגויות רוב של המצביעים, יראו כאילו דחתה הכנסת את כל ההסתייגויות הכלולות באותה סדר.
איתן גינזבורג: (ג) הצביעה הכנסת על כל אחת מההסתייגויות הכלולות בסדרת הסתייגויות, כאמור בסעיף (ב)(1) לעיל, ולא קיבלה אף אחת מההסתייגויות רוב של המצביעים, יעמיד היושב ראש להצבעה את הסעיף כהצעת הוועדה, או בנוסח הכולל הסתייגויות אחרות שהתקבלו לאותו סעיף, לפי העניין".
איתן גינזבורג: גם כאן שלוש הצבעות שמיות לאופוזיציה ושלוש לקואליציה.
איתן גינזבורג: גם כאן יש ליושב-ראש הכנסת אפשרות לאשר מספר מקסימלי גדול יותר במספר זהה לקואליציה ולאופוזיציה.
איתן גינזבורג: אלו ההצעות לסדרי הדיון בשתי הצעות החוק.
איתן גינזבורג: נצביע עליהן כיחידה אחת, ברשותכם.
איתן גינזבורג: מי בעד סדרי הדיון?
איתן גינזבורג: סדרי הדיון בשתי הצעות החוק אושרו, תודה לכם.
איתן גינזבורג: אני פותח את ישיבת ועדת הכנסת, אמנם ישיבה חריגה, היום יום ראשון, י"ז באלול התש"ף, 6 בספטמבר 2020.
איתן גינזבורג: אנחנו מתכנסים בצורה לא מתוכננת לאור העובדה שוועדת החוקה חוק ומשפט נמצאת בדיונים קדחתניים בהצעת תקנות סמכויות מיוחדות להתמודדות עם נגיף הקורונה החדש (הגבלת פעילות) (תיקון מס' 4) והיא צריכה לאשר את התקנות שאושרו כבר בשבוע שעבר על ידי הממשלה.
איתן גינזבורג: למעשה יש להם זמן עד היום בלילה לאשר את התקנות כי אחרת הנושא הזה יצטרך לעלות לדיון במליאה.
איתן גינזבורג: חוק סמכויות מיוחדות להתמודדות עם נגיף הקורונה החדש (הוראת שעה) קובע בסעיף 4ד(2)(ב) שוועדת החוקה יכולה לקבל את אישור ועדת הכנסת כדי להאריך את התקופה הנתונה לה לדיונים ולאישור התקנות בשלושה ימים נוספים, לפני שזה עולה למליאה.
איתן גינזבורג: אם היא מאשרת את זה בשלושת הימים האלה, מה טוב.
איתן גינזבורג: אם היא לא מאשרת, זה יעלה למליאה.
איתן גינזבורג: אנחנו חושבים שראוי שדיון כזה מקצועי וחשוב, ואנחנו רואים את הרגישויות שבו, ייעשה מול אנשי מקצוע בדיוני הוועדה ולא במליאת הכנסת.
איתן גינזבורג: על כן נדרשנו לקיים את ישיבת הוועדה הזאת כדי לדון בבקשה שלהם להאריך את הדיונים שם בשלושה ימים נוספים.
איתן גינזבורג: היועצת המשפטית, הסברתי בסדר?
איתן גינזבורג: חברי הוועדה, בבקשה.
אוריאל בוסו: כבוד היושב ראש, אני חושב שזאת בקשה מתבקשת.
אוריאל בוסו: זו פנייה שמתבקשת להארכה.
אוריאל בוסו: היום היה דיון ענייני ורציני מאוד בוועדת החוקה חוק ומשפט ולמשל בשאלות שנשאלו – הנה, הגיע יושב ראש הוועדה – ושאלו את פרופסור גמזו למה אלה שלא נמצאים בעיר, עדיין רשומים בעיר, היו שאלות שבהחלט יכולות לשנות את התמונה.
אוריאל בוסו: אני בהחלט בעד לתת אורכה לוועדת החוקה להגיע למתווה כי להפעיל את תוכנית הרמזור, כשהרמזור נתקע על אדום, אין לזה טעם.
עמית הלוי: עוד דוגמה שעלתה היום והיא דוגמה טובה.
עמית הלוי: העובדה שאפשר ביום התשיעי, בקרב האנשים שיצאו לבידוד, לבצע בדיקה ולקבל תוך 24 או תוך 30 שעות, אמר פרופסור גרוטו, תשובה ואז להוציא אותם מבידוד, במידה והתשובה שלילית, ביום ה-12 ולא ביום ה-14, שזה בעצם הדיון שהיה עכשיו בוועדת חוץ וביטחון.
עמית הלוי: זה דרמטי למשק וזה מאוד משמעותי וזה באמת עלה מתוך הדיונים בוועדה כאשר פתאום הצליבו חבר הכנסת האוזר וחברת הכנסת שקד את הנתון.
איתן גינזבורג: בוועדת חוץ וביטחון.
עמית הלוי: הדיון שעלה בוועדת חוקה שבו בעצם אמר פרופסור גרוטו שכל המבודדים היום יכולים, כיון שאנחנו עושים 35,000 בדיקות ביום, אין בעיה.
עמית הלוי: ברגע שאתה מודיע לאדם עקב חקירה אפידמיולוגית או עקב איכון שב"כ או מה שלא יהיה, אתה אומר לו שהוא עכשיו נכנס לבידוד, אתה יכול לומר לו שהיום הוא נכנס לבידוד וביום התשיעי הוא חייב להיות בבדיקה כיוון שביום ה-12 הוא יכול לחזור לעבודה.
עמית הלוי: זה דבר אפשרי וזה באמת עלה מהדיון היותר ממוקד ואין שום סיבה שלא ללכת בכיוון הזה.
איתן גינזבורג: אדוני יושב ראש ועדת החוקה, אמרו לי שהסמכת אותי להציג ואכן זאת עשיתי.
איתן גינזבורג: אם אתה כבר כאן, אולי תרצה להוסיף.
: אמרו לי שאתה מתעקש שאני אבוא.
איתן גינזבורג: אמרו לי שהסמיכו אותי להציג את הנושא וכך עשיתי.
: אני הסמכתי אותך כמה פעמים וברור לי שגם ייצגת אותנו בכבוד בשני הכובעים שלך.
איתן גינזבורג: כחבר הוועדה, לא כיושב ראש הוועדה.
: בשני הכובעים.
: כחבר ועדה פעיל למרות שאתה יושב ראש ועדה אחרת.
: אני באמת רוצה לחזק את הדברים שנאמרו כאן עכשיו.
: בגלל הדממת הכנסת לא יצא לנו לשבת בשבוע שעבר כמו שצריך ולא ישבנו.
: היום היה דבר מאוד מאוד חשוב עת הגיעה צמרת משרד הבריאות ופרופסור גמזו בא להציג את הנושא וזה לא רק להציג.
: אני ראיתי את החשיבות והתעקשתי על כך שהוא יבוא כי אנחנו מדברים על תוכנית שקרויה על שמו ורשומה על שמו והוא צריך לשמוע את ההיזונים החוזרים.
: צריך להגיד אותם יפה ובסך הכול אני חושב שהיה דיון תרבותי ב-95 אחוזים ואפילו פלוס.
: ראיתי בבניין הזה דיונים יותר קשים.
: זה חשוב גם לשיעורי הבית שהוא יעשה, חשוב לנו להבנה וחשוב לנו כעין ציבורית ככנסת, כפרלמנט, שבאמת חי, נושם ולא חייב לבעוט אבל לתקן.
: בסוף גם יש את חוכמת השולחן כי בסוף מה שאנחנו עושים עכשיו, אנחנו עוברים סעיף סעיף, והיועץ המשפטי שלנו, כמו היועצת המשפטית כאן, מהטובים בבניין והוא מקפיד שיקריאו את אותם סעיפים.
: אלה תקנות ואפשר היה לעשות הנחת סלב לעניין הזה ולא עושים.
: אנחנו מתקנים דברים, שוב, במסגרת שאנחנו יכולים כי לא יכולים לתקן ממש אלא לשלוח את הממשלה לשיעורי בית.
: יש תהליך בריא של העניין הזה, תהליך טוב וכל מה שאנחנו מבקשים זה עוד זמן.
: אני מסוגל להמשיך את הדיון עכשיו עד הלילה, אני כבר למוד קרבות כאלה, אבל אני לא רוצה לעשות את זה לחבריי כי משעה 10:00 אנחנו כאן בדיונים מאוד אינטנסיביים.
: לכן אני מבקש את ההארכה הזאת ומודה לך.
איתן גינזבורג: אם כך, אנחנו נעבור להצבעה.
איתן גינזבורג: מי בעד ההארכה?
איתן גינזבורג: אני מודה לכולם.
איתן גינזבורג: תודה גם על ההבנה, הנכונות וההגעה בזמן הקצר הזה.
איתן גינזבורג: אני מבטיח שאנחנו לא נאמץ את המסורת הזאת ונהפוך את זה למסורת אבל כל זה בצל הקורונה.
איתן גינזבורג: אני מתכבד לפתוח את ישיבת ועדת הכנסת היום, יום שני, כ"ד בתשרי התשפ"א, 12 באוקטובר 2020.
איתן גינזבורג: על סדר-היום קביעת מסגרת דיון להודעת ראש הממשלה בפתיחת המושב השני של הכנסת ה-23, שמשולבת עם הצעות אי-אמון.
איתן גינזבורג: הבנתי שבכל מושב יש קביעת מסגרת דיון כזאת, גם הלכתי לפרוטוקולים קודמים ובאמת ראיתי שבכל מושב - - -
ירדנה מלר הורוביץ: התקנון קובע שכשיש הודעת ממשלה ואי-אמון יהיה דיון משולב, אבל את המסגרת של כמה דקות הוועדה המכובדת הזאת קובעת.
איתן גינזבורג: אז ניתן למזכירת הכנסת להציג.
ירדנה מלר הורוביץ: בוקר טוב, חורף בריא, שתהיה שנה טובה עם בשורות טובות.
ירדנה מלר הורוביץ: היום אנחנו פותחים את המושב השני של הכנסת ה-23.
ירדנה מלר הורוביץ: הנשיא, על פי התקנון, רשאי לבוא, והוא אכן מכבד אותנו הוא יבוא ויישא דברים בפני הכנסת, ותהיה הודעה של ראש הממשלה, שגם זה בהתאם לתקנון.
ירדנה מלר הורוביץ: התקנון קובע שאם בפתיחת המושב, אחרי הודעת ראש הממשלה, יש גם הצעות אי-אמון – מה שאכן מתקיים היום – יתקיים דיון משולב.
ירדנה מלר הורוביץ: על זה לא צריך להחליט, זה כבר קבוע בתקנון.
ירדנה מלר הורוביץ: הוועדה המכובדת צריכה להחליט על מסגרת הדיון, קרי כמה דקות, מה היקף הדיון.
חמד עמאר: זה דיון אישי של כל חברי הכנסת.
ירדנה מלר הורוביץ: לא, זה דיון סיעתי.
ירדנה מלר הורוביץ: זה יכול להיות במסגרת הודעות סיעות, של נציג אחד לסיעה שלוש דקות.
ירדנה מלר הורוביץ: אתם מחליטים.
חמד עמאר: אבל מי שמציג את האי-אמון - - -
ירדנה מלר הורוביץ: היום הישיבה תיפתח.
ירדנה מלר הורוביץ: יושב-ראש הכנסת יפתח, אחריו ידבר הנשיא, אחר כך ידברו ראש הממשלה וראש האופוזיציה.
ירדנה מלר הורוביץ: לאחר מכן, יש ארבע הצעות אי-אמון וכל אחד מנציגי הסיעות ינמק עשר דקות, ולאחר מכן דיון משולב בהודעה ובהצעות האי-אמון.
חמד עמאר: בדרך כלל זה דיון סיעתי של שלוש דקות לכל חבר כנסת.
ירדנה מלר הורוביץ: אתם יכולים לקבוע גם את זה.
איתן גינזבורג: בדקתי מה היה בכנסות קודמות וגם בכל מושב.
איתן גינזבורג: יש כמעט מסורת, ואני לא מבין למה זה לא קבוע בתקנון, אבל זה מה שהחליטו בוועדת הכנסת מקדמן דנא לאורך שנים, בכל המושבים.
איתן גינזבורג: המסגרת הייתה עשר דקות לנציג מציע האי-אמון וארבע דקות בדיון המשולב.
איתן גינזבורג: זה מה שהיה בכל השנים.
איתן גינזבורג: הייתי מציע לדבוק במה שהיה מקובל.
אוסאמה סעדי: זה על האי-אמון?
בועז טופורובסקי: כמה זמן יש ליו"ר האופוזיציה?
איתן גינזבורג: לא היית פה.
איתן גינזבורג: התקנון קובע שכשיש פתיחת מושב והודעת ראש הממשלה, והוגשה הצעת אי-אמון, התקנון קובע שיש דיון משולב.
איתן גינזבורג: אנחנו צריכים לקבוע את מסגרת הזמנים של הדיון המשולב.
איתן גינזבורג: אמרתי לחבר הכנסת עמאר שבכל המושבים הקודמים זה היה עשר דקות למציע הצעת האי-אמון וארבע דקות - - -
אוסאמה סעדי: בדרך כלל זה עשר דקות ושלוש דקות?
חמד עמאר: עשר ושלוש, עכשיו אנחנו רוצים לעשות עשר וארבע.
ירדנה מלר הורוביץ: פה זה דיון משולב, אז זה היה עשר דקות וארבע דקות, אומר היושב-ראש.
איתן גינזבורג: ביקשתי להביא את התקדימים כדי שנדבק בזה ונקרא את זה.
איתן גינזבורג: ב-2009 נקבע כי נציגי הסיעות שהגישו את הצעת האי-אמון ינמקו את ההצעה במסגרת זמן של עשר דקות לכל מציע, ולאחר מכן יתקיים דיון סיעתי משולב במסגרת זמן של שלוש דקות לכל סיעה.
איתן גינזבורג: ב-2010 נקבע שיהיו ארבע דקות לכל סיעה, וכך גם היה בכנסת ה-20.
חמד עמאר: בואו נעשה חמש דקות.
חמד עמאר: אני לא צוחק, אני מדבר באמת.
חמד עמאר: זה דיון סיעתי, לא דיון אישי, ואם נוסיף עוד דקה זה לא יזיק, כי זה לא מחייב.
אוסאמה סעדי: אולי אנחנו גם רוצים לחלק את בין יותר מאחד.
חמד עמאר: זה דיון סיעתי, אם נחלק ליותר מאחד נצטרך ללכת על שש דקות ולא על חמש דקות.
חמד עמאר: אף אחד לא ידבר שתי דקות וחצי.
קריאה: אז שמונה.
איתן גינזבורג: לא לא, חברים.
אוסאמה סעדי: כבוד המזכירה, למה אני אומר?
אוסאמה סעדי: היום ממילא אין לנו סדר-יום עמוס, אין חקיקה לפי מה שאני יודע.
אוסאמה סעדי: דיון פתיחה, לא יקרה כלום אם עשר דקות ושש דקות, ונחלק את זה בין שניים מאותה סיעה.
איתן גינזבורג: גם בכנסת ה-20, בדיון הסיעתי המשולב בהודעת ראש הממשלה, הגישו הצעות אי-אמון סיעות המחנה הציוני, הרשימה המשותפת, יש עתיד, ישראל ביתנו ומרצ, וגם שם נקבע כי נציגי הסיעות שהגישו את הצעות האי-אמון ינמקו את ההצעות במסגרת זמן של עשר דקות לכל מציע, ולאחר מכן דיון סיעתי משולב במסגרת זמן של ארבע דקות לכל סיעה.
איתן גינזבורג: זו הייתה החלטת הוועדה.
איתן גינזבורג: אני חושב שצריך לדבוק בכך, לא נראה שצריך עכשיו לגזור את זה כי אין סדר-יום.
איתן גינזבורג: אגב, גם אז לא היה סדר-יום.
בועז טופורובסקי: בארבעת הדוברים הראשונים יש מסגרת זמן לדיבור – יו"ר, נשיא, ראש הממשלה ויו"ר האופוזיציה?
בועז טופורובסקי: ואז יש ארבע הצעות אי-אמון, דיון משולב ואז הצבעות?
ירדנה מלר הורוביץ: נשיא המדינה, אחרי שמסיים לדבר ראש האופוזיציה, הוא עוזב.
ירדנה מלר הורוביץ: בדרך כלל אנחנו תוחמים את זה, פחות או יותר, בשעה עד שעה ורבע.
בועז טופורובסקי: ואז הצעות האי-אמון, הדיון המשולב ורק בסוף ההצבעות.
ירדנה מלר הורוביץ: יש את הנואמים, אחר כך מנמקים את האי-אמון ואז מתחיל הדיון המשולב ואחר כך הצבעות על הודעת ראש הממשלה ועל הצעות האי-אמון.
ירדנה מלר הורוביץ: יהיו חמש הצבעות.
חמד עמאר: אנחנו מתווכחים כאן על הוספת דקה, הורדת דקה, אבל כשנציגי הקואליציה מסכמים את הדיון, מושכים את הזמן כדי לגייס את הקואליציה ואין את המשמעת ואין את הרצינות של חברי הכנסת.
חמד עמאר: אנחנו תמיד מסתכלים על אותם חברי הכנסת מהאופוזיציה שרוצים לדבר עוד דקה, אבל שוכחים שהשר שמסכם לפעמים מושך חצי שעה ושעה עד שהוא מגייס את כולם, ואין הגבלה בזמן.
חמד עמאר: אני מאמין שאין צורך להגביל את חברי הכנסת ולהגיד להם: ארבע דקות, שלוש דקות, מה שהיה בכנסת ה-20, מה שהיה בכנסת העשירית.
חמד עמאר: זה לא מעניין אותי, מעניין אותי מה קורה אחרי שחברי הכנסת מהאופוזיציה או הנציגים מדברים במליאה, שכל אחד עומד בזמן של שלוש דקות, ואז עולה השר ומתחיל לדבר על דברים שלא קשורים בכלל להצעות האי-אמון.
חמד עמאר: מדבר כל מיני שטויות שם, אבל מושך זמן של 20–30–40 דקות, ולפעמים יותר.
חמד עמאר: לכן אני חושב שצריך לתת חמש דקות לכל סיעה, לא שלוש דקות ולא ארבע דקות.
חמד עמאר: חמש דקות, בנוסף לעשר הדקות של נימוק ההצעות.
חמד עמאר: אני לא יודע מה חברי הכנסת שנמצאים כאן יגידו, אבל אני מאמין שצריך לתת גם לחברי הכנסת להתבטא ולדבר, ולדבר לעניין, לא כמו נציג הממשלה שעולה ומדבר על כל מיני דברים.
איתן גינזבורג: גם אתה יודע, כוותיק סגני היושב-ראש המכהנים היום, שלא כל מי שעולה לדבר על דוכן הנואמים בנושא כלשהו שנמצא על סדר-היום בדיוק מדבר בנושא שעל סדר-היום.
איתן גינזבורג: כל אחד מדבר לפי ראות עיניו.
איתן גינזבורג: זה הפך להיות הרגל מגונה.
חמד עמאר: אנחנו לא נגביל אנשים על מה ידברו, אבל יש הבדל בין לדבר על דברים שאתה מאמין בהם כשאתה עולה - -
איתן גינזבורג: בסדר, כל אחד לפי דברו.
איתן גינזבורג: לא אתה ולא אני צנזורה.
חמד עמאר: - - לבין משיכת זמן.
חמד עמאר: יש הבדל אדיר - -
איתן גינזבורג: ראינו מה עשה כבר סגן יושב-ראש אחד שניסה לצנזר מישהו.
חמד עמאר: - - בין משיכת זמן רק בשביל לגייס את הקואליציה.
איתן גינזבורג: אולי זה יהיה דיון ראוי בתקנון מתישהו.
אוסאמה סעדי: להגביל את הזמן.
איתן גינזבורג: כן, אבל אני לא חושב שצריך להגיש על זה - - -
אוסאמה סעדי: אבל ההערה של חברי חמד עמאר היא במקומה, כי אנחנו באמת רואים בהרבה מקרים שסתם מושכים זמן.
אוסאמה סעדי: אם לא בתקנון, לפחות צריך שהקואליציה עצמה תתארגן ולא סתם להשחית זמן, כשאנחנו עומדים על קוצו יו"ד ומדקדקים אתנו על חצי דקה או על דקה.
אוסאמה סעדי: אבל אם יש תקדימים של ארבע דקות, אז עוד דקה לא תזיק, לא תועיל.
איתן גינזבורג: חברים, בואו נצביע.
איתן גינזבורג: מי בעד סדרי הדיון כפי שהצעתי – עשר דקות וארבע דקות?
איתן גינזבורג: אני מודה לכולכם.
איתן גינזבורג: אני מודיע לכם שמכיוון שביום חמישי אנחנו הולכים לקיים דיון מיוחד על הסכם אברהם, הסכם השלום עם איחוד האמירויות, נביא סדרי דיון מיוחדים לאותו יום.
חמד עמאר: אנחנו חייבים לאשר את יום חמישי לדיון, נכון?
איתן גינזבורג: כן, גם את יום חמישי לדיון, וגם את סדרי הדיון של יום חמישי.
איתן גינזבורג: דיברתי על זה גם עם נציגים מהאופוזיציה, נרצה לאפשר לכל חבר כנסת לדבר, גם לשרים ולסגני השרים שהם לא חברי כנסת, כי זה יום היסטורי.
איתן גינזבורג: אני כבר מתריע.
איתן גינזבורג: אני מודה לכולם על הזמן ונועל את הישיבה.
איתן גינזבורג: אני מתנצל על העיכוב הקל, היינו בענייני ניסוחים ותקנון, אבל רצינו שהדברים יהיו מסודרים.
איתן גינזבורג: זו ישיבה שהתבקשה ממזכירת הכנסת ושל יושב-ראש הכנסת ביחס להסכמי אברהם לשלום, יחסים דיפלומטיים ונורמליזציה מלאה בין מדינת ישראל לבין איחוד האמירויות הערביות.
איתן גינזבורג: אבקש ממזכירת הכנסת לנמק.
ירדנה מלר הורוביץ: צהריים טובים.
ירדנה מלר הורוביץ: הבקשה היא, קודם כול, להוסיף ישיבה ולקיים אותה ביום חמישי בשעה 11:00.
ירדנה מלר הורוביץ: יושב-ראש הכנסת ראה חשיבות גדולה מאוד בהסכמים שמביאים לכנסת ורצה לייחד לזה יום מיוחד מפאת החשיבות, כמו שהוא ציין את זה בישיבת הנשיאות עכשיו.
ירדנה מלר הורוביץ: קודם כול, הבקשה היא להוסיף ישיבה ביום חמישי הקרוב בשעה 11:00.
ירדנה מלר הורוביץ: ברשותך, אדוני יושב-ראש הוועדה, הוצאנו על זה הודעה כבר ביום שישי, בכפוף להחלטת הוועדה המכובדת הזו.
איתן גינזבורג: גם בתיאום אתי.
ירדנה מלר הורוביץ: זה דבר אחד.
ירדנה מלר הורוביץ: דבר שני, נצטרך לקבוע מסגרת לדיון.
איתן גינזבורג: תודה, מזכירת הכנסת.
איתן גינזבורג: לנוכח חשיבות הדיון, יושב-ראש הכנסת פנה וקיימנו התייעצות.
איתן גינזבורג: ראינו שזה באמת יום מיוחד וראוי לייחד לו יום דיונים מיוחד, דיון משמעותי ואישי ביחס לכך.
איתן גינזבורג: זו הסיבה שהחלטנו לקבוע סדרי דיון מיוחדים, גם לפי סעיף 98 וגם לפי סעיף 142 לתקנון הכנסת, שגם יהיה דיון מיוחד וגם דיון שסדרי הדיון בו יהיו מיוחדים – לא תקדימיים – כדי לאפשר את הדיון המיוחד הזה.
איתן גינזבורג: הצענו שהישיבה תתקיים ביום חמישי בשעה 11:00, באופן כזה שיתקיים דיון אישי במסגרת זמן של ארבע דקות לכל נואם, כך שכל חברי הכנסת שירצו להתבטא ולדבר בנושא הזה יוכלו.
איתן גינזבורג: נוכח חשיבות הדיון, אנחנו מבקשים לאפשר ליושב-ראש הכנסת את שיקול הדעת לאפשר גם לשרים וסגני שרים שהם לא חברי כנסת לנאום במסגרת אותו פרק זמן של ארבע דקות ביום הספציפי הזה, על אף שזה לא נהוג וזה חריג.
איתן גינזבורג: מכיוון שזה אירוע מיוחד והיסטורי שקורה אחת להרבה מאוד שנים, אנחנו חושבים שיהיה נכון לאפשר את הדבר הזה, על אף התקדים, ואולי גם לקבוע שזה לא תקדים.
איתן גינזבורג: כלומר, לא לקבוע את זה כמשהו קבוע.
איתן גינזבורג: מישהו רוצה להתבטא בנושא הזה?
עוזי דיין: פעם הייתה תחרות בצבא לחיסכון, ועשו פרס ראשון למי שיציע את ההסדר הכי טוב לחסוך – 10,000 שקל.
עוזי דיין: זכתה בפרס הראשון ההצעה להוריד את הפרס הראשון ל-5,000 שקל.
עוזי דיין: בקיצור, למה לא שלוש דקות?
עוזי דיין: זה לא משנה לי כל כך, אצביע בעד, אין פה ויכוח, אבל זה נראה לי פוטנציאל לדיבור ארוך מדי.
עוזי דיין: מי שאומרים לו ארבע דקות, מושך לחמש דקות.
איתן גינזבורג: התלבטנו עם יושב-ראש הכנסת, מכיוון שבשלוש דקות אפשר להגיד הרבה, אבל בארבע אפשר להגיד קצת יותר.
איתן גינזבורג: זה באמת אירוע מיוחד ולא עוד הצעת חוק.
איתן גינזבורג: רוצים שלוש דקות?
איתן גינזבורג: אפשר.
איתן גינזבורג: בגלל שזה הסכם שלום, אז נראה לי ארבע דקות.
איתן גינזבורג: אבל אם זה כל כך חשוב לכם ואתם רוצים להוריד, אז בסדר.
איתן גינזבורג: אגב, בהצעת האי-אמון שתעלה היום במליאת כנסת גם אפשרנו ארבע דקות לכל דובר מנמק באי-אמון.
טלי פלוסקוב: אני רוצה לציין שאנחנו מדברים בנושא מאוד מאוד חשוב, ואני חושבת שההחלטה שהתקבלה היא נכונה – לתת לנושא הזה יום נפרד.
טלי פלוסקוב: רק חבל לי שאני לא רואה אף אחד מהאופוזיציה, כנראה שהנושא הזה - - -
איתן גינזבורג: דיברתי אתם, וזה מקובל עליהם.
טלי פלוסקוב: מקובל, אבל הם לא נמצאים פה.
טלי פלוסקוב: ברור שבכל מקרה נהיה הרוב, אבל הם אפילו לא נמצאים כשאנחנו מדברים בנושא כל כך חשוב.
טלי פלוסקוב: זה הישג ענק – מבחינתי, ולא רק מבחינתי – למדינת ישראל.
טלי פלוסקוב: אני, כמובן, אתמוך, ואני חושבת שההחלטה נכונה – גם יום מיוחד וגם ארבע דקות, כי כל אחד רוצה להגיד קצת יותר ממה שאנחנו אומרים בדרך כלל.
ארבל אסטרחן: יש חשיבות לעניין שההחלטה הזאת מתקבלת פה אחד, בהתאם לסעיף 142 לתקנון, כי יש פה עניין חריג, כפי שציין היושב-ראש, שרוצים לאפשר גם לשרים וסגני שרים שאינם חברי כנסת להשתתף בדיון.
ארבל אסטרחן: ככלל, כידוע, הם לא משתתפים בדיונים אישיים ולא בדיונים סיעתיים, הם לא חברי סיעה.
ארבל אסטרחן: הם יכולים להשתתף רק כנציגי הממשלה, לפי סעיף 31 לתקנון שמאפשר לשרים להתערב במהלך הדיון – שר אחד, וגם שר שני במסגרת זמן מוגבלת.
ארבל אסטרחן: לכן יש פה חריגה מסעיף 31, שכן רוצים לאפשר להם לפי אותו סעיף, אבל במספר גדול יותר משני שרים, שאת זה מאפשר הסעיף.
ארבל אסטרחן: לכן נדרשת פה הסכמה פה אחד.
עוזי דיין: מה זה אומר מבחינה פרוצדורלית?
עוזי דיין: מה זה משנה אם זה פה אחד או לא פה אחד?
ארבל אסטרחן: לחרוג מהוראות התקנון ניתן רק פה אחד.
עוזי דיין: ואז מותר לחרוג מהוראות התקנון ככל שנרצה?
טלי פלוסקוב: כשהיועצת המשפטית נותנת את אישורה.
איתן גינזבורג: החריגה מתאפשרת במקרים מסוימים, והתנאי הוא שזה פה אחד, כדי שזה לא יהווה תקדים.
איתן גינזבורג: יש פירושים, שאפשר לפרש את התקנון במקרים אחרים אם אין משהו שהתקנון מתייחס אליו באופן קונקרטי.
איתן גינזבורג: במקרה הזה אין התייחסות קונקרטית לעניין שרים וסגני שרים שהם לא חברי כנסת, כי זה דבר חדש, החוק הנורבגי.
ארבל אסטרחן: לשאלתך, ברור שאי-אפשר לקבוע כל דבר.
איתן גינזבורג: אם אין עוד התייחסויות, אעלה את זה להצבעה: מסגרת דיון של ארבע דקות לכל נואם; על אף האמור בסעיף 31 לתקנון, יושב-ראש הכנסת יהיה רשאי לאפשר לשרים וסגני שרים שאינם חברי חברי לדבר במהלך הדיון במסגרת הזמן האמור, כלומר ארבע דקות.
טלי פלוסקוב: ואנחנו לא מגבילים בכלל את משך הדיון?
איתן גינזבורג: זה יהיה מספר הדוברים כפול ארבע דקות.
איתן גינזבורג: הדיון יתחיל ביום חמישי בשעה 11:00.
איתן גינזבורג: מי בעד ההחלטה?
ארבל אסטרחן: יובהר שהעניין של סגני שרים לא אמור לחול בדיוני חקיקה, בהצעות לסדר-היום וכו'.
איתן גינזבורג: רק בנושא הזה, באופן חריג ולא תקדימי.
איתן גינזבורג: הוא לא יהווה תקדים להבא.
איתן גינזבורג: חברים, תודה רבה לכם, הישיבה נעולה.
איתן גינזבורג: היום יום רביעי כ"ו תשרי התשפ"א, 14 באוקטובר 2020.
איתן גינזבורג: על סדר היום בקשת הממשלה להקדמת הדיון בהצעת חוק הביטוח הלאומי (הוראת שעה) (מענק חד-פעמי חלף הגדלת קצבאות הנכות לשנת 2020), התשפ"א-2020, לפני הקריאה הראשונה.
איתן גינזבורג: ינמק ויציג את הבקשה נציג משרד האוצר מר נתנאל אשרי, רפרנט ביטוח לאומי באגף התקציבים.
איתן גינזבורג: שלום, אדוני.
נתנאל אשרי: צהריים טובים.
נתנאל אשרי: אנחנו מבקשים לקצר את ההליך לאור הדחיפות בהעברת המענק החד-פעמי הזה.
נתנאל אשרי: מדובר במענק חד פעמי שחלף העלאת קצבאות הנכים אנחנו מעבירים אותו בצורה הזאת ולא כהעלאה קבועה בגלל התנאים של התקציב ההמשכי שלא מאפשרים העלאה פרמננטית.
נתנאל אשרי: זה תהליך שהיה אמור להתקבל כבר מזמן.
נתנאל אשרי: בוודאי בגלל הקורונה הצרכים של הקהילה הזאת עלו מאוד, ואנחנו רוצים לאפשר להם לקבל את הכסף כמה שיותר מוקדם.
איתן גינזבורג: תודה רבה, אדוני.
איתן גינזבורג: חברת הכנסת אלהרר, בבקשה.
קארין אלהרר: אני רוצה לשאול את נציג האוצר שאלה: האם המענק הזה יינתן גם לילדים?
קארין אלהרר: אני רואה שזה לא מופיע בהצעת החוק.
קארין אלהרר: אם כן, באיזה אופן.
נתנאל אשרי: אני אגיד מה מופיע בהצעת החוק ומה לא.
נתנאל אשרי: כרגע מה שמופיע בהצעת החוק זה מענק שיינתן לילדים ברמות של 118%-112% בפועל לפי רמת תפקוד.
נתנאל אשרי: אנחנו יודעים שהנושא עלה וגם קיבלנו הנחיות מהשר מטעמנו לבדוק את כל האפשרויות לתת גם לשאר הילדים בתיקונים שייעשו בוועדת עבודה ורווחה בהמשך.
נתנאל אשרי: אנחנו בטוחים שנמצא את הדרך לפתרון וגם בטוחים שכך יהיה.
איתן גינזבורג: אתה מתכוון ל-50 עד 100?
איתן גינזבורג: מישהו רוצה להתייחס עוד?
איתן גינזבורג: יש שאלות?
קריאה: אתה לא יכול להצביע.
איתן גינזבורג: כן, אני מבין.
איתן גינזבורג: חסרים - -
אופיר כץ: עוד אחד, לא שניים.
אופיר כץ: הנה טלי.
טלי פלוסקוב: אני נכנסתי לכאן רק מכיוון שמדובר בנכים.
טלי פלוסקוב: עד שמנהל הסיעה שלכם לא מתנצל בפני היועצת שלי אני לא אכנס לוועדה הזאת.
טלי פלוסקוב: ואני עכשיו נמצאת כאן רק מכיוון שמדובר בחוק לנכים.
איתן גינזבורג: אני מכבד את ההחלטה שלך וגם את המהלך שלך, למרות שנראה לי שצריך להפריד בין הדברים.
טלי פלוסקוב: אני עדכנתי אותך אבל אתה לא מצאת לנכון לדבר איתו ולשכנע בן-אדם להתנצל.
איתן גינזבורג: מאיפה את יודעת שלא דיברתי איתו?
טלי פלוסקוב: אם בן אדם לא מקבל החלטה כזאת - -
איתן גינזבורג: אבל אל תקבעי שלא מצאתי לנכון.
טלי פלוסקוב: זה לא המקום אבל פשוט - -
איתן גינזבורג: אבל בחרת לעשות את זה.
טלי פלוסקוב: - - אני רותחת אז הרשיתי לעצמי להגיד פה.
טלי פלוסקוב: קצת כבוד.
איתן גינזבורג: איפה מלכיאלי?
קארין אלהרר: אדוני, קודם כול, אני מברכת על כך שלמרות הכול ההצעה הזאת תעלה היום במליאת הכנסת.
קארין אלהרר: ההצעה הזאת מתקבלת יותר מדי מאוחר.
קארין אלהרר: מדובר באוכלוסייה שבאמת זקוקה לכספים.
קארין אלהרר: אני מצרה על כך שגם על נושא כל כך טעון וחשוב ובנפשם של אנשים – גם על זה היו מחלוקות פוליטיות.
קארין אלהרר: זה מסב באמת קורת-רוח לכל מי שאמור לקבל את הכסף.
קארין אלהרר: חבל מאוד.